techiaith/cofnodycynulliad_en-cy huggingface dataset:
English: Minister for Health and Social Services, may I warmly, firstly, welcome your appointment on behalf of the people of Islwyn? Your statement today is informative on where Wales stands in this pandemic, and Wales is recognised as the world leader amongst countries over 1 million inhabitants for its vaccination programme. One of my pledges to the people of Islwyn in the election was that every Islwyn adult would be offered a dose of the vaccination by 31 July. Minister, your statement confirms that Wales shall hit that target early next week, six weeks in advance of the target date, and you rightly reaffirmed that we must monitor the data to see the impact that the 40 per cent more transmissible delta variant will have in terms of the hospitalisation and deaths. The people of Islwyn are deeply appreciative of how the Welsh Labour Government and our First Minister have kept Wales safe. So, Minister, how can you assure the citizens of Islwyn that the Welsh Labour Government will continue its strategic and careful approach to responding to this deadly virus?
Welsh: A gaf i roi croeso cynnes i'ch penodiad chi yn Weinidog Iechyd a Gwasanaethau Cymdeithasol, yn gyntaf oll, ar ran pobl Islwyn? Mae eich datganiad chi heddiw yn llawn gwybodaeth am sefyllfa Cymru yn y pandemig hwn, a chydnabyddir mai Cymru yw'r wlad â thros 1 filiwn o drigolion sydd fwyaf blaenllaw drwy'r byd o ran ei rhaglen frechu. Un addewid a wneuthum i bobl Islwyn yn yr etholiad oedd y byddai pob oedolyn yn Islwyn yn cael cynnig dos o'r brechlyn erbyn 31 Gorffennaf. Gweinidog, mae eich datganiad chi'n cadarnhau y bydd Cymru wedi cyrraedd y nod hwnnw yn gynnar wythnos nesaf, chwe wythnos cyn y dyddiad arfaethedig, ac roeddech chi'n iawn i ailddatgan bod yn rhaid inni fonitro'r data i weld yr effaith a gaiff yr amrywiolyn delta, sydd 40 y cant yn fwy trosglwyddadwy, o ran angen mynediad i ysbytai a marwolaethau. Mae pobl Islwyn yn gwerthfawrogi dull Llywodraeth Lafur Cymru a'n Prif Weinidog ni o gadw Cymru yn ddiogel yn fawr iawn. Felly, Gweinidog, pa sicrwydd a rowch chi i ddinasyddion Islwyn y bydd Llywodraeth Lafur Cymru yn parhau â'i dull strategol a gofalus o ymateb i'r feirws angheuol hwn?
English: Diolch yn fawr, Rhianon. Not only will we meet the target, we're going to smash the target, and so we are very proud of that situation. By next week, we will have offered all adults over 18 the opportunity to have the first dose of the vaccine. We will continue in the same vein as we have acted throughout the pandemic, and that is to act on the basis of evidence and data, taking advice from scientists and experts and responding, whilst balancing out and taking into account all of the different harms. We recognise that there is the harm from the virus itself, but there are lots of other harms that we need to take into account as well, including economic harms, well-being harms, mental health harms. All of those things are things that we take into consideration at every point when we are deciding whether to relax restrictions or not. We will continue in that same vein. Diolch.
Welsh: Diolch yn fawr, Rhianon. Nid yn unig y byddwn yn cyrraedd y targed, fe fyddwn ni'n dryllio'r targed yn chwilfriw, ac felly mae'r sefyllfa honno'n achos balchder mawr i ni. Erbyn yr wythnos nesaf, fe fyddwn ni wedi cynnig y dos cyntaf o'r brechlyn i bob oedolyn dros 18 oed. Fe fyddwn ni'n parhau i weithredu yn yr un modd ag y gwnaethom ni drwy gydol y pandemig, sef gweithredu ar sail tystiolaeth a data, gan gymryd cyngor gan wyddonwyr ac arbenigwyr ac ymateb i hynny, wrth gydbwyso ac ystyried y gwahanol niweidiau i gyd. Rydym yn sylweddoli bod niwed yn sgil y feirws ei hun, ond mae llawer o niweidiau eraill y mae angen inni eu hystyried hefyd, gan gynnwys niwed economaidd, niwed llesiant, a niwed i iechyd meddwl. Mae'r holl bethau hynny'n faterion yr ydym ni'n eu hystyried ar bob achlysur pan fyddwn yn penderfynu a ddylid llacio'r cyfyngiadau neu beidio. Fe fyddwn ni'n dal ati yn yr un modd. Diolch.
English: Thank you, Minister, for your update. We've heard in the Chamber today and seen reported both in local and national media the tragic stories of people of all ages waiting for referrals, diagnostics and treatment due to the delays caused by COVID-19. In many cases, these ailments are easily treated in early stages, but as time progresses, they get harder and harder to treat effectively. Due to COVID-19, the waiting lists for treatments are longer than ever before, and there are individuals out there suffering in pain and living off strong painkillers. People's basic quality of life is deteriorating whilst they wait for treatment, with some illnesses progressing to an untreatable stage. Minister, this cannot be allowed to continue. We cannot let these people, especially the young, who have their whole lives ahead of them, die from diseases and cancers that would be treatable if diagnosed at an early stage. So, Minister, can you tell me, as we're rolling out the vaccine programme, when is this backlog going to be tackled before this becomes the next national emergency and people can start to be treated in our hospitals? Diolch, Llywydd.
Welsh: Diolch, Gweinidog, am roi'r wybodaeth ddiweddaraf inni. Rydym wedi clywed yn y Siambr heddiw ac wedi darllen straeon torcalonnus yn y cyfryngau lleol a chenedlaethol am bobl o bob oed yn aros am atgyfeiriadau, diagnosteg a thriniaeth oherwydd yr oedi a fu yn sgil COVID-19. Mewn llawer o achosion, mae'r anhwylderau hyn yn hawdd eu trin pan wneir hynny'n ddigon cynnar, ond wrth i amser fynd heibio, mae'n mynd yn fwy ac yn fwy anodd eu trin yn effeithiol. Oherwydd COVID-19, mae'r rhestrau aros am driniaethau yn hwy nag erioed o'r blaen, ac mae unigolion mewn llawer man yn dioddef poen ac yn llyncu poenladdwyr cryf byth a beunydd. Mae ansawdd bywyd sylfaenol pobl yn dirywio wrth iddyn nhw aros am eu triniaethau, gyda rhai afiechydon yn gwaethygu cyflyrau fel nad oes modd eu trin. Gweinidog, ni ellir parhau fel hyn. Ni allwn adael i'r bobl hyn, yn enwedig yr ifanc, â'u bywydau o'u blaen, farw oherwydd clefydau a chanserau y byddai modd eu trin pe byddent wedi cael diagnosis cynnar. Felly, Gweinidog, a wnewch chi ddweud wrthyf i, wrth inni gyflwyno'r rhaglen frechu, pryd fydd modd mynd i'r afael â'r ôl-groniad hwn cyn iddo fynd yn argyfwng cenedlaethol arall eto ac y gall pobl ddechrau cael eu trin yn ein hysbytai ni? Diolch, Llywydd.
English: Thank you very much, James, and welcome to the Senedd.
Welsh: Diolch yn fawr, James, a chroeso i'r Senedd.
English: Certainly, I am very aware of the fact that we have literally hundreds of thousands of people in Wales who are waiting for treatment on the NHS. We are, unfortunately, in this very, very difficult situation where, I think, people generally are fairly understanding that we had a crisis, and we've had to respond to that crisis, and that crisis continues. We can't still go back to normal practice. We have to understand that if we saw a case of the delta variant getting into a hospital, there could be very tragic consequences. So, we cannot go back to a normal situation yet, but we are trying to see what we can do to speed up the process to try and get things back into a situation where we can start to clear that backlog. We've already committed to the fact that we will be spending £1 billion in the next few years of additional funding to try and do something to tackle this backlog. We've announced an extra £100 million already so we can start on that process; that £25 million for equipment, for diagnosis, is also something that we hope will try and speed up the process. But this is going to take a long time, and I think it is important that we manage the expectations of the Welsh public when it comes to treatment. But I am very concerned about the pain and discomfort that people are suffering across Wales.
Welsh: Yn sicr, rwy'n ymwybodol iawn o'r ffaith ddiymwad fod gennym gannoedd ar filoedd o bobl yng Nghymru sy'n aros am driniaeth ar y GIG. Rydym ni, yn anffodus, yn y sefyllfa anodd iawn hon lle mae pobl, rwy'n credu, yn gyffredinol yn barod i ddeall ein bod wedi bod mewn argyfwng, a'n bod wedi gorfod ymateb i'r argyfwng hwnnw, ac mae'r argyfwng hwnnw'n parhau. Nid ydym mewn sefyllfa eto i fynd yn ôl i'r drefn arferol. Mae'n rhaid inni ddeall pe byddem yn gweld achos o'r amrywiolyn delta yn ymsefydlu mewn ysbyty, y gallai hynny fod â chanlyniadau trasig iawn. Felly, ni allwn fynd yn ôl at sefyllfa normal eto, ond rydym yn ceisio gweld beth allwn ni ei wneud i gyflymu'r broses o geisio dychwelyd i sefyllfa o allu dechrau clirio'r triniaethau sydd wedi ôl-gronni. Rydym wedi ymrwymo eisoes i'r ffaith y byddwn ni'n gwario £1 biliwn o gyllid ychwanegol yn ystod y blynyddoedd nesaf i geisio gwneud rhywbeth i fynd i'r afael â'r gwaith hwn sydd eto i'w wneud. Rydym wedi cyhoeddi £100 miliwn ychwanegol eisoes fel y gallwn ni ddechrau ar y broses hon; ac mae'r £25 miliwn hwnnw ar gyfer offer, ar gyfer diagnosis, ac yn rhywbeth y gobeithiwn fydd hefyd yn ceisio cyflymu'r broses. Ond fe fydd hyn yn cymryd amser maith, ac rwy'n credu ei bod yn bwysig ein bod ni'n rheoli disgwyliadau'r cyhoedd yng Nghymru o ran triniaethau. Ond mae'r boen a'r anghysur y mae pobl yn eu dioddef ledled Cymru yn achos gofid mawr i mi.
English: Thank you very much, and welcome to the Senedd to you too, Mabon. Certainly, I think that it is important to understand how impractical it would be for us to close our borders, but having said that, I have already tried to demonstrate what we're doing in practical terms to ask people to take the steps that we want them to take before they come to our nation: to take a test before they travel, but also to comply with the rules that we have here. A great deal of work has been done by our hotels and those people who work in our pubs and so on to ask people - we have something called Addo, and the idea is that we let people know what our expectations are of them if they come to Wales, what we expect them to comply with once they arrive in Wales. So, a great deal of work has gone into that scheme, that marketing has taken place, not just in Wales, but beyond our borders too. Of course, it's difficult for us to reach everyone, but that is what we're trying to do. Certainly, in terms of Portugal, the Welsh Government was supportive of placing Portugal on the amber list, and one of the reasons for that was because there was a new variant in Portugal that comes from Nepal, and we don't yet know whether that variant will respond to the vaccine. So, it's not just a question of the numbers; we were concerned about that new variant too.
Welsh: Diolch yn fawr, a chroeso i'r Senedd i ti hefyd, Mabon. Yn sicr, dwi'n meddwl ei fod e'n bwysig ein bod ni'n deall pa mor anymarferol yw hi i gau ein ffiniau ni, ond wedi dweud hynny, dwi eisoes wedi ceisio dangos beth rŷn ni'n ei wneud yn ymarferol i ofyn i bobl i gymryd y camau rŷn ni eisiau iddyn nhw eu gwneud cyn eu bod nhw'n dod i'n gwlad ni: i gymryd prawf cyn dod, ond hefyd i gydymffurfio â'r rheolau sydd gyda ni yma. Mae lot o waith wedi cael ei wneud gan ein gwestai ni a phobl sy'n gweithio yn ein tafarndai ni ac ati i ofyn i bobl i - mae peth gyda ni o'r enw Addo, a'r syniad yw ein bod ni yn rhoi gwybod i bobl beth yw'r disgwyl ganddyn nhw os maen nhw'n dod i Gymru, beth ŷn ni'n disgwyl iddyn nhw gydymffurfio ag ef unwaith y maen nhw'n cyrraedd Cymru. Felly mae yna lot o waith wedi mynd i mewn i hynny. Mae'r marchnata yna wedi digwydd, dim jest yng Nghymru ond tu hwnt i'n ffiniau ni hefyd. Wrth gwrs, mae'n anodd inni gyrraedd pob un, ond dyna beth ŷn ni'n ceisio ei wneud. Yn sicr, o ran Portiwgal, roedd Llywodraeth Cymru yn gefnogol o roi Portiwgal ar y rhestr melyn, ac un o'r rhesymau am hynny oedd achos bod yna amrywiolyn newydd ym Mhortiwgal sy'n dod o Nepal a dŷn ni ddim yn siŵr os bydd yr amrywiolyn yna yn ymateb i'r vaccine. Felly nid jest cwestiwn o'r niferoedd oedd e, ond roedden ni'n poeni ym yr amrywiolyn newydd yma hefyd.
English: I just wanted to thank the Minister for her statement and ask a question about GP appointments. At the moment, GP appointments are by phone or video unless there's a clinical need for a face-to-face consultation, and figures from BMA Cymru have recently shown that GPs have faced 18 per cent higher rates of appointments than the pre-COVID levels. Some of these remote consultations will take a lot longer than a face-to-face consultation, doctors might need to ask patients many more questions than they would in person, and remote consultations can often be quite difficult for some people to access as well - people without broadband or telephone signal, for example. However, it does work for some people. So, can I ask what the Welsh Government strategy is, going forward, to provide both methods of appointments and to increase the availability of both, going forward?
Welsh: Roeddwn i'n awyddus i ddiolch i'r Gweinidog am ei datganiad a gofyn cwestiwn iddi ynglŷn ag apwyntiadau meddygon teulu. Ar hyn o bryd, mae apwyntiadau meddygon teulu yn digwydd dros y ffôn neu drwy gyfarpar fideo oni bai bod angen clinigol am ymgynghoriad wyneb yn wyneb, ac mae ffigurau diweddar gan BMA Cymru wedi dangos bod meddygon teulu yn wynebu cyfraddau apwyntiadau sydd 18 y cant yn uwch na'r cyfraddau cyn COVID. Fe fydd rhai o'r ymgynghoriadau o bell yn cymryd llawer mwy o amser nag ymgynghoriad wyneb yn wyneb. Efallai y bydd angen i feddygon ofyn llawer mwy o gwestiynau i gleifion na phe bydden nhw yn yr un ystafell, ac yn aml mae'n anodd iawn i rai pobl allu trefnu ymgynghoriadau o bell hefyd - pobl heb fand eang na signal ffôn, er enghraifft. Eto i gyd, mae hynny yn gweithio i rai pobl. Felly, a gaf i ofyn beth yw strategaeth Llywodraeth Cymru i ddarparu'r ddau ddull hyn o gynnal apwyntiadau a chynyddu argaeledd y ddau, wrth symud ymlaen?
English: Thank you, Tom, and welcome to the Senedd.
Welsh: Diolch yn fawr, Tom, a chroeso i ti i'r Senedd hefyd.
English: We move on to item 4 - statement by the Minister for Social Justice: European Union settled status. And I call on the Minister to make the statement, Jane Hutt.
Welsh: Felly, rŷn ni'n symud ymlaen i eitem 4. Yr eitem yna yw'r datganiad gan y Gweinidog Cyfiawnder Cymdeithasol ar statws preswylydd sefydlog yr Undeb Ewropeaidd. A dwi'n galw ar y Gweinidog i wneud ei datganiad, Jane Hutt.
English: Thank you very much, Llywydd. As we near the UK Government's deadline of 30 June for European Union settlement scheme applications, I am pleased to provide an update on the Welsh Government's position and the support we continue to provide to EU citizens here in Wales.
Welsh: Diolch yn fawr, Llywydd. Rydym yn agosáu at 30 Mehefin, sef dyddiad cau Llywodraeth y Deyrnas Unedig ar gyfer ceisiadau y cynllun statws preswylwyr sefydlog i ddinasyddion yr UE. Dwi'n falch o allu rhoi'r wybodaeth ddiweddaraf am safbwynt Llywodraeth Cymru a'r gefnogaeth rydym ni'n ei darparu o hyd i ddinasyddion yr Undeb Ewropeaidd yma yng Nghymru.
English: Thank you, Deputy Presiding Officer, and thank you to the Minister for her statement.
Welsh: Diolch, Dirprwy Lywydd, a diolch yn fawr i'r Gweinidog am ei datganiad.
English: Thank you very much. Sorry, I didn't realise I was unmuted. Thank you very much indeed for the statement, Jane Hutt. I think it's really good to know how much attention is being paid to this important matter, certainly for many, many of my constituents. I thank you for the money you've invested in Newfields Law, the CAB and the voluntary organisation, Settled. I was very interested in your latest estimate of the numbers affected by this measure. So, we can see that of the nearly 88,000 people who've applied, 40 per cent have still only got pre-settled status and you do wonder why people are being given this pre-settled status when we're talking about people who've been here for years and years, in the main. And, in addition to that, it enables us to see that there are approximately 7,000 people who have yet to apply, and may not even be aware that they are required to do so. As the Plaid spokesperson earlier pointed out, many people are digitally excluded and I particularly worry for those on limited incomes, either living on savings or a small pension or those on modest wages, who may simply not realise that you don't actually have to pay to apply for settled status, even though there are -
Welsh: Diolch yn fawr iawn. Mae'n ddrwg gennyf i, nid oeddwn i'n sylweddoli fy mod i wedi dy nad-dawelu. Diolch yn fawr iawn am y datganiad, Jane Hutt. Rwy'n credu ei bod yn dda iawn gwybod faint o sylw sy'n cael ei roi i'r mater pwysig hwn, yn sicr i lawer o fy etholwyr. Diolch am yr arian yr ydych chi wedi'i fuddsoddi yn Newfields Law, Cyngor ar Bopeth a'r mudiad gwirfoddol, Settled. Roedd gennyf i ddiddordeb mawr yn eich amcangyfrif diweddaraf o'r niferoedd yr effeithir arnyn nhw gan y mesur hwn. Felly, gallwn ni weld, o'r bron i 88,000 o bobl sydd wedi gwneud cais, mai dim ond statws cyn-sefydlog a gafodd 40 y cant o hyd ac mae'n codi'r cwestiwn tybed pam y mae pobl yn cael y statws cyn-sefydlog hwn pan yr ydym ni'n sôn am bobl sydd wedi bod yma ers blynyddoedd maith, ar y cyfan. Ac, yn ogystal â hynny, mae'n ein galluogi ni i weld bod tua 7,000 o bobl nad ydyn nhw wedi gwneud cais eto, ac efallai nad ydyn nhw hyd yn oed yn ymwybodol ei bod yn ofynnol iddyn nhw wneud hynny. Fel y nododd llefarydd y Blaid yn gynharach, mae llawer o bobl wedi'u hallgáu'n ddigidol ac rwy'n poeni'n benodol am y rheini ar incwm cyfyngedig, naill ai'n byw ar gynilion neu bensiwn bach neu'r rhai ar gyflogau cymedrol, nad ydyn nhw efallai'n sylweddoli nad oes rhaid i chi dalu i wneud cais am statws preswylydd sefydlog, er bod -
English: Can you come to your question now, please?
Welsh: A wnewch chi ddod at eich cwestiwn nawr, os gwelwch yn dda?
English: - many hidden charges to gather the required evidence. So, I just want you to say a little bit more about how local authorities and Government are going to deal with people who may not have recourse to public funds. You know, the Conservative spokesperson says they're not going to be treated as people who are no longer able to get public services, but that's been said before in relation to other people. So, I just wondered if you could say a little bit more about what exactly local authorities and the Welsh Government are going to do to people who have their claims rejected, even if they've lived here for years.
Welsh: - llawer o daliadau cudd i gasglu'r dystiolaeth ofynnol. Felly, hoffwn i chi ddweud ychydig mwy am sut y mae awdurdodau lleol a'r Llywodraeth yn mynd i ymdrin â phobl nad oes ganddyn nhw efallai hawl i gael arian cyhoeddus. Wyddoch chi, mae llefarydd y Ceidwadwyr yn dweud na fyddan nhw'n cael eu trin fel pobl nad ydyn nhw bellach yn gallu cael gwasanaethau cyhoeddus, ond mae hynny wedi cael ei ddweud o'r blaen o ran pobl eraill. Felly, tybed a wnewch chi ddweud ychydig mwy am beth yn union y mae awdurdodau lleol a Llywodraeth Cymru yn mynd i'w wneud i bobl y caiff eu ceisiadau'n eu gwrthod, hyd yn oed os ydyn nhw wedi byw yma ers blynyddoedd.
English: Minister, just last week, Kate Smart, chief executive officer of Settled, said:
Welsh: Weinidog, dim ond yr wythnos diwethaf dywedodd Kate Smart, prif swyddog gweithredol Settled:
English: 'many who have lived in the UK for decadesare only just realising they must apply to the scheme.'
Welsh: 'mae llawer sydd wedi byw yn y DU ers degawdaudim ond nawr yn sylweddoli bod yn rhaid iddyn nhw wneud cais i'r cynllun.'
English: Well, my Welsh-Italian family have been through the process and are fine now. The advice provided by Welsh Government was useful, but family members also helped other family members through the process too. But my question is simple. In these final weeks, what can we do as Members of the Senedd to encourage people to get involved in our local areas?
Welsh: Wel, mae fy nheulu Welsh-Italian yn iawn nawr, diolch byth. Maen nhw wedi bod trwy'r broses. Roedd y cyngor a gefnogwyd gan Lywodraeth Cymru yn ddefnyddiol, ond roedd aelodau'r teulu yn helpu aelodau eraill o'r teulu hefyd. Ond mae fy nghwestiwn yn syml iawn. Yn yr wythnosau olaf hyn, beth allwn ni ei wneud, fel Aelodau o'r Senedd, i annog pobl i gymryd rhan yn ein hardaloedd lleol?
English: Diolch yn fawr, Huw Irranca-Davies, and thank you for giving that very real and personal example of your Welsh-Italian family and how they have accessed and achieved that settled status, which is what we need to ensure all our citizens who are eligible are able to do. You asked a specific question about Members of the Senedd. I think, probably, all of you are already thinking, 'What can I do?' They can encourage constituents to apply by sharing information. I would say columns in the local newspaper, and social media is crucial. Look to your local Citizens Advice. Ask your local authority EU co-ordinator what they're doing. Reach out publicly, as you are a trusted Member, a Senedd Member, and we need to ensure that we get to the local radio stations, local newspapers, social media, and give the information that I've identified in my statement.
Welsh: Diolch yn fawr, Huw Irranca-Davies, a diolch am roi'r enghraifft real a phersonol iawn yna o'ch teulu Cymreig-Eidalaidd a sut y maen nhw wedi cael a chyflawni'r statws preswylydd sefydlog hwnnw, sef yr hyn sydd ei angen i sicrhau bod ein holl ddinasyddion sy'n gymwys, yn gallu gwneud hynny. Fe wnaethoch chi ofyn cwestiwn penodol am Aelodau'r Senedd. Rwy'n credu, mae'n debyg, fod pob un ohonoch chi eisoes yn meddwl, 'Beth allaf i ei wneud?' Gallan nhw annog etholwyr i wneud cais drwy rannu gwybodaeth. Byddwn i'n dweud bod colofnau yn y papur newydd lleol, a'r cyfryngau cymdeithasol yn hollbwysig. Trowch at eich gwasanaeth Cyngor ar Bopeth lleol. Gofynnwch i gydlynydd UE eich awdurdod lleol beth y mae'n ei wneud. Estynnwch allan yn gyhoeddus, gan eich bod yn Aelod y gellir ymddiried ynddo, yn Aelod o'r Senedd, ac mae angen i ni sicrhau ein bod yn cysylltu â gorsafoedd radio lleol, papurau newydd lleol, y cyfryngau cymdeithasol, ac yn rhoi'r wybodaeth yr wyf i wedi ei nodi yn fy natganiad.
English: Thank you, Minister. Before the next item - .
Welsh: Diolch, Weinidog. Cyn yr eitem nesaf - .
English: Can I remind Members - those who were not here last time - the spokespeople have five minutes each and individual Members have one minute each? I will keep you to the time, because it's important that we make sure that as many people as possible are able to speak in these statements. I also ask Ministers to also be succinct in their answers, so we continue to allow that time.
Welsh: A gaf i atgoffa'r Aelodau - y rhai nad oedden nhw yma y tro diwethaf - mae gan lefarwyr bum munud yr un ac mae gan Aelodau unigol funud yr un? Byddaf i'n sicrhau eich bod yn cadw i'r amser, gan ei bod yn bwysig ein bod yn sicrhau bod cynifer o bobl â phosibl yn cael siarad yn y datganiadau hyn. Gofynnaf hefyd i'r Gweinidogion fod yn gryno yn eu hatebion hefyd, er mwyn i ni allu parhau i ganiatáu'r amser hwnnw.
English: The next item is a statement by the Deputy Minister for Social Services on the respite and short breaks fund for unpaid carers. I call on the Deputy Minister for Social Services, Julie Morgan.
Welsh: Yr eitem nesaf yw'r datganiad gan y Dirprwy Weinidog Gwasanaethau Cymdeithasol ar gronfa i roi seibiant neu egwyl fer i ofalwyr di-dâl. Galwaf ar y Dirprwy Weinidog Gwasanaethau Cymdeithasol, Julie Morgan.
English: Diolch. As we mark Carers Week, I want to pay tribute to unpaid carers throughout Wales, whose everyday efforts to look after loved ones, friends and relatives, particularly during this COVID-19 pandemic, should be respected and valued by us all.
Welsh: Diolch. Wrth i ni nodi Wythnos y Gofalwyr, hoffwn dalu teyrnged i ofalwyr di-dâl ledled Cymru. Dylai pob un ohonom barchu a gwerthfawrogi eu hymdrechion bob dydd i ofalu am anwyliaid, ffrindiau a pherthnasau, yn enwedig yn ystod y pandemig COVID-19 hwn.